ข้อใดคือข้อดีของกาแฟ (Coffee) ที่มีผลต่อตับ
ก. สารต้านอนุมูลอิสระ แคทีชิน (Catechin) ซึ่งช่วยลดการสะสมไขมันที่ตับและมีฤทธิ์ต้านการอักเสบที่จะนำไปสู่โรคตับอักเสบและตับแข็งได้
ข. มีสารต้านอนุมูลอิสระ แอนโทไซยานิน (Anthocyanin) มีฤทธิ์ลดการสะสมไขมันที่ตับและอาจช่วยลดการอักเสบของตับได้ รวมทั้งยังช่วยกระตุ้นระบบภูมิคุ้มกันของร่างกายอีกด้วย
ค. พบสารสำคัญมากมาย โดยเฉพาะ อัลลิซิน (Allicin) ที่มีผลต่อการเผาผลาญไขมันในร่างกาย ทั้งช่วยลดระดับคอเลสเตอรอลในเลือด และลดการเกิดอนุมูลอิสระที่ก่อให้เกิดความเสียหายต่อตับ
ง. คาเฟอีน (Caffeine) สามารถช่วยชะลอการสะสมของพังผืดในตับในคนไข้ที่มี ภาวะตับอักเสบเรื้อรังที่จะนำไปสู่ภาวะตับแข็งได้
ข้อที่ถูกต้องคือ ง.  เนื่องจาก ตับ มีหน้าที่ทำลายคาร์โบไฮเดรตสร้างกลูโคสและขับสารพิษออกจากร่างกาย นอกจากนี้ยังเก็บสารอาหารและสร้างน้ำดีซึ่งจำเป็นในการย่อยและดูดซึมสารอาหาร รู้หรือไม่ มีอาหารและเครื่องดื่มมากมายที่เราสามารถบริโภคเพื่อช่วยปกป้องโรคตับได้

     - กาแฟ (Coffee) สารสำคัญที่พบในกาแฟ คือ คาเฟอีน (Caffeine) สามารถช่วยชะลอการสะสมของพังผืดในตับในคนไข้ที่มี ภาวะตับอักเสบเรื้อรังที่จะนำไปสู่ภาวะตับแข็งได้
     - ชาเขียว (Green tea) สารต้านอนุมูลอิสระ แคทีชิน (Catechin) ซึ่งช่วยลดการสะสมไขมันที่ตับและมีฤทธิ์ต้านการอักเสบที่จะนำไปสู่โรคตับอักเสบและตับแข็งได้
     - กระเทียม (Garlic)พบสารสำคัญมากมาย โดยเฉพาะ อัลลิซิน (Allicin) ที่มีผลต่อการเผาผลาญไขมันในร่างกาย ทั้งช่วยลดระดับคอเลสเตอรอลในเลือด และลดการเกิดอนุมูลอิสระที่ก่อให้เกิดความเสียหายต่อตับ
     - เบอร์รี่ (Berries)ผลไม้ตระกูลเบอร์รี่ มีสารต้านอนุมูลอิสระ แอนโทไซยานิน (Anthocyanin) มีฤทธิ์ลดการสะสมไขมันที่ตับและอาจช่วยลดการอักเสบของตับได้ รวมทั้งยังช่วยกระตุ้นระบบภูมิคุ้มกันของร่างกายอีกด้วย
     - ถั่วเหลือง (Soybeans) สามารถช่วยชะลอโรคตับที่เกิดจากโรคไขมันสะสมในตับที่ไม่ได้เกิดจากการดื่มแอลกอฮอล์ เนื่องจาก “จีนิสทีน (Genistein)” ที่เป็นสารต้านอนุมูลอิสระและลดการอักเสบ ช่วยปรับสมดุลของไขมันที่สะสมในตับ ซึ่งอาจลดโอกาสการเกิดภาวะตับคั่งไขมันได้
โภชนวิทยา